SK
6.2.2023
Úradný vestník Európskej únie
C 45/29
Návrhy Žalobkyne navrhujú, aby Všeobecný súd: — zrušil článok 2 a prílohu II k vykonávaciemu nariadeniu Komisie (EÚ) 2022/1614 (1) z 15. septembra de 2022, ktorým sa určujú existujúce hlbokomorské rybolovné oblasti a zostavuje zoznam oblastí, v ktorých je známy alebo predpokladaný výskyt citlivých morských ekosystémov, — subsidiárne a incidenčne vyhlásil za neplatný článok 9 ods.
6 a 9 nariadenia Európskeho parlamentu a Rady (EÚ) 2016/2336 (2) zo 14. decembra 2016, ktorým sa stanovujú osobitné podmienky lovu hlbokomorských populácií rýb v severovýchodnom Atlantiku a ustanovenia týkajúce sa rybolovu v medzinárodných vodách severovýchodného Atlantiku a ktorým sa zrušuje nariadenie Rady (ES) č. 2347/2002 (základné nariadenie) v súlade s článkom 277 ZFEÚ a — uložil Komisii povinnosť nahradiť trovy tohto konania.
Dôvody a hlavné tvrdenia Na podporu svojej žaloby žalobkyne uvádzajú dva žalobné dôvody. 1.
Prvý žalobný dôvod je založený na porušení tom, že článok 2 a príloha II k vykonávacieho nariadenia porušujú všeobecné zásady práva Únie, konkrétne zásady zákazu diskriminácie a proporcionality v rozsahu, v akom tieto ustanovenia: – porušujú zásadu zákazu diskriminácie tým, že s rozdielnym výstrojom zaobchádzajú rovnako, a s vodami severovýchodného Atlantiku zaobchádzajú nejednotne; – porušujú zásadu proporcionality tým, že prekračujú hranice toho, čo je vhodné a nevyhnutné na dosiahnutie cieľov spoločnej politiky v oblasti rybolovu. 2.
Druhý žalobný dôvod subsidiárne k prvému žalobnému dôvodu je založený na nezákonnosti článku 6 ods.
6 a 9 základného nariadenia v rozsahu, v akom sú tieto ustanovenia v rozpore so všeobecnými zásadami práva Únie, keďže porušujú článok 291 ZFEÚ, ako aj zásadu proporcionality.
(1) (2)
Vykonávacie nariadenie Komisie (EÚ) 2022/1614 z 15. septembra de 2022, ktorým sa určujú existujúce hlbokomorské rybolovné oblasti a zostavuje zoznam oblastí, v ktorých je známy alebo predpokladaný výskyt citlivých morských ekosystémov (Ú. v.
EÚ L 242, 2022, s. 1).
Nariadenie Európskeho parlamentu a Rady (EÚ) 2016/2336 zo 14. decembra 2016, ktorým sa stanovujú osobitné podmienky lovu hlbokomorských populácií rýb v severovýchodnom Atlantiku a ustanovenia týkajúce sa rybolovu v medzinárodných vodách severovýchodného Atlantiku a ktorým sa zrušuje nariadenie Rady (ES) č. 2347/2002 (Ú. v.
EÚ L 354, 2016, s. 1).
Žaloba podaná 16. decembra 2022 – Francúzsko/Komisia (Vec T-785/22) (2023/C 45/38) Jazyk konania: francúzština Účastníci konania Žalobkyňa: Francúzska republika (v zastúpení: T. Stéhelin, B. Fodda a E. Leclerc, splnomocnení zástupcovia) Žalovaná: Európska komisia
Návrhy Žalobkyňa navrhuje, aby Všeobecný súd: — zrušil oznámenie o výberovom konaní EPSO/AST/154/22 – Asistenti (AST 3) v oblasti finančného riadenia, účtovníctva a pokladnice, verejného obstarávania, grafického dizajnu a tvorby vizuálneho obsahu, sociálnych a digitálnych médií a správy webových stránok, uverejnené 22. septembra 2022 v Úradnom vestníku Európskej únie, — zaviazal Komisiu na náhradu trov konania.